KESDOBOS " 
kh 4 d Magyan Úrtönök Szövetségének oyömekbapja 


1972. DECEMBER XXI. ÉVF. 12. SZÁM 


A 


! 


A TÉVÉZÉSRŐL 


Ha van kistestvéretek, jól tudjá- 
tok, de egyébként is tapasztalhattá- 
tok már, hogy a két-három éves 
csöppségek . mennyire szeretnek 
olyasmivel játszani, ami nem az ő 
kezükbe való. Például késsel, olló- 
val vagy éppen az iskolaszereitekkel. 
Ezeket persze gyorsan elveszitek 
tőlük, s biztosan mondjátok is hozzá 
a mondókát: , Kés, villa, olló, kis- 
gyerek kezébe nem való!". Ők per- 
sze erre nyafogni kezdenek. Úgy 
érzik, megfosztjátok őket valami na- 
gyon érdekes és izgalmas dologtól. 
Érthető is, hiszen még kicsik, s nem 
tudják felfogni, hogy a tiltás az ő 
érdekükben történik. 


Miért írok én erről? Azért, mert 
közöttetek, kisdobosok között is 
bizony elég sokan vannak, akik néha 
ugyanúgy viselkednek, mint azok a 
csöppségek. Például a tévézéssel. 
Alig lehet elmozdítani őket a tv 
elől, amikor a felnőtteknek szóló mű- 
sor következik. Könyörögnek, alku- 
doznak, sőt olyan is akad, aki szé- 
gyenszemre nyafogni kezd, akár egy 
kisóvodás. Pedig ők már megérthet- 
nék, hogy a felnőtteknek szóló mű- 
sor számukra tulajdonképpen ugyan- 
olyan, mint a kicsiknek az olló. 
Igaz, az esti tévézéstől nem fog vé- 
rezni az ujjuk, de az is igaz, hogy 
sok-sok időt haszontalanul elfecsé- 
relnek. S ezzel talán még többet ár- 
tanak maguknak, mint a kicsik, ami- 
kor megszúrják a kezüket. 


Mindezzel, kedves tévérajongó paj- 
tások, csupán azt szeretném mon- 
dani: csak azokat a műsorokat néz- 
zétek, amelyek nektek készülnek. 
Sok ilyen van! S ha este nem akartok 
még aludni, inkább játsszatok, vagy 
vonuljatok félre könyveitekkel, ol- 
vasmányaitokkal. Higgyétek el, szü- 
leitek semmi jótól nem akarnak 
megfosztani benneteket amikor el- 
küldenek a tv elől, sőt éppen a ti 
érdeketekben teszik ezt. 


És még egyet: az ellenkezés a szü- 
lőkkel, a nyafogás nem méltó a kis- 
dobosokhoz! Ismeritek ugye a 6 
pontot? A 2. pont így szól: ,A kis- 
dobos szereti és tiszteli a szüleit és 
tanítóit". 


A szeretet és a tisztelet pedig 
megköveteli azt is, hogy hallgassatok 
rájuk, fogadjátok meg a szavukat. 

"A jelszót érteni kell!"... 


Elmondta Neisz Péter, a gödöllői 1844. számú Bornemissza Anna 
úttörőcsapat vezetője 


A mi iskolánkba nyolcszázhat- 
van gyerek jár. A fele úttörő, 
fele pedig kisdobos. Azt mondják, 
minél nagyobb egy család, annál 
több ott a gond. Így van ez az 
iskolában is: minél több a tanu- 
lónk, annál több feladatunk van, 
és minden napra akad tenni- 
valónk bőven. Mostanában pél- 
dául naponta járom a környék- 
beli üzemeket ifjúvezetőkért. A 
Háziipari Szövetkezetben és a 
Ganzban jól ismernek már. Leg- 
alább annyit járok a gödöllői 
Mátyásföldre. 
Így aztán abban a szerencsés 


gimnáziumba és 


helyzetben vagyunk, hogy csapa- 
tunknak harmincifjúvezetője van, 
arányosan elosztva kisdobosoknál 
és úttörőknél. Ifjúvezető rajunk 
szeptember 29-én, a Néphadsereg 
ünnepén tett ünnepélyes fogadal- 
mat a városi úttörőelnökség 
zászlója előtt. Ez annál is inkább 
fordulat volt mind a csapat, mind 
ifjúvezetőink — életében, hiszen 
azon a napon hirdették ki az út- 
törőév jelszavát: , A néppel tű- 
zön-vizen át!". 

Ahogy elnéztem őket, eszembe 
jutott egy másik ünnepség. 

Öt évvel ezelőtt a Pest megyei 
vezetőképző táborban, Sződlige- 
ten történt . . . KISZ-es voltam és 
főiskolás, és a megnyitó ünnep- 
ségen én húzhattam fel a megye 
zászlóját. Hogy mit éreztem, azt 
csak az tudja, aki részt vett már 
hasonló megható ünnepségen: aki- 
nek kék vagy vörös nyakkendőt 
kötöttek a nyakába, vagy kitün- 
tetést tűztek a mellére... Silye 
Imre, a tavalyi kisdobos három- 


tusa megyei második helyezettje, 


csapatunk tagja — most ötödi- 
kes. Ő negyedikes korában majd- 
nem elsírta magát akkor, amikor 
az érmet megkapta... 

No persze, ilyen ünnep nem 
sok van, ennél több a hétköznap. 
A hétköznapra pedig a munka 
jellemző, nem az ünneplés. 

Dolgoztam üzemben, ismerem 
a termelőmunkát. Igen — üzem- 
ben voltam, mielőtt tanárnak je- 
lentkeztem... Ugyanis szakkö- 
zépiskolába jártam, és esztergá- 
lyos szakmunkás képesítésem is 
van! Ennek hasznát vesszük a 
gyerekekkel együtt, hiszen mű- 
helygyakorlatot tanítok. Elmond- 
hatom, hogy szeretik a pajtások. 
Ezt mutatja, hogy a barkács- és 
rádiós szakkörünkbe nagyon s0- 
kan járnak. Barkácsba kisdobo- 
sokat is felvettünk, kell az után- 
pótlás. Premizálom őket: ha a 
megbeszélt feladatokat pontosan 
elvégzik, a legjobbak készíthet- 
nek saját, egyéni terveik szerint 
külön munkákat. Most például 
a karácsonyi ajándékokkal fogla- 
latoskodnak a kisdobosok és az 
úttörők. Dobozokat készítenek, 
különböző alakúakat. 

Hogy én mit csinálok szabad 
időmben? Hazalátogatok Sziget- 
szentmiklósra édesanyámhoz — 
aki szintén tanár, s régi csapat- 
vezető. Vele sokat tanácskozom. 
A pedagógusok KISZ-alapszer- 
vezetében is dolgozom. 

Szeretném, ha mind a nyolc- 
százhatvan gyerekünknek, kisdo- 
bosnak és úttörőnek egyaránt 
olyan szép emlékei maradnának 
mint —— énne- 


gyerekkorukról, 
kem... 


és az , Anyám tyúkja" 
Az ikrekkel Vácon ismerked- 


tem meg. 


Úgy 


iskolába látogattam — pontosab- 


történt, hogy a Báthori 


ban az 1930. számú Damjanich 
csapat Szorgalom rajának har- 
madik á osztályos kisdobosaihoz. 
Írás órát tartott a tanító néni, s 
az Őzike és Tigris őrs nagy igyeke- 
zettel másolt a tábláról. Ott pe- 
dig a következő mondat állott: 

AZ ÚTTÖRŐK ESTE ÉNE- 
KELNEK. 

Amikor megszólal a tízpercet 
jelző csengő, megkérdem tőlük: 

— Vajon csak az úttörők éne- 
kelnek? 

Bucsek Sanyi szerint nem, ha- 
nem a kisdobosok is. Mindjárt 
meg is mutatják, hogy mit tud- 
nak. Befejezésül csatakiáltásuk- 
tól hangzik az osztályterem: 

— An-tan-ténusz, szóraka- 
ténusz, szóraka tikitaka, 
bilin-balan-busz ! 

Közben a hetesek nyitják az 
ablakokat, törlik a táblát, virá- 
got locsolnak. Ejnye — dörgö- 
löm a szemem —, de érdekes! Az 
. Ü? betűs (mely ügyeletest jelent) 
karszalagot viselő gyerek az előbb 
még itt volt mellettem, s már a 
terem végében, a könyvespolcnál 
tesz-vesz szorgalmasan? Erről a 
kis könyvtárról elmondták kü- 


lönben, hogy darabonként hozták 
a pajtások, és az á és b osztály a 
legteljesebb egyetértésben hasz- 
nálja. A rendezgető gyerek meg- 
fordul, és ugyanúgy pillant rám, 
mint aki az előbb a táblánál állt. 

— Ugye, az öcsémmel tetszik 
összetéveszteni? — nyitja rám 
hamiskásan nagy barna szemét —. 
Ő Kapás Tibor, én meg Kapás 
János vagyok, és fél órával idő- 
sebb nála... 

Egymás mellé állnak. Olyanok, 
hogy talán édesanyjuk sem igen 
őket. 
Hogy az ismerkedésen így túl- 


tudja megkülönböztetni 
jutottunk, s annak örömére, lám, 
nem káprázott a szemem, meg- 
kérdem az ikrektől: 

— Sokszor jártam már Vácon, 
de a ti iskolátokban, csapatotok- 
nál most először. Tudnátok-e ne- 
kem olyan nevezetességet mu- 
tatni, mely csak itt található? 

Az egész osztály tanácskozik, 
súg-búg. Végre döntenek. Kézen- 
fognak és levezetnek az iskola 
kapujához. Külön falitáblán fény- 
kép hirdeti, hogy Kulcsár Ger- 
gely gerelyvető és Hesz Mihály 
kajakozó olimpiai bajnokaink itt 
tanultak. 

Aztán egy sokkal régebbi em- 
léket és táblát mutatnak. A tábla 
a Báthori utca 15. számú házon 
található és ez áll rajta: 

EBBEN A HÁZBAN LAK- 
TAK 
SÁNDOR SZÜLEI. ITT ÍRTA 
A NAGY KÖLTŐ AZ , ANYÁM 
TYÚKJA? CÍMŰ  KÖLTE- 
MÉNYT. 

A téli szünetben, a kulturális 
szemle őrsi összejövetelein sza- 
valóversenyt. tartanak a kisdobo- 
sok. Ezt a verset minden részt- 
vevő megtanulja. Vajon hányféle- 
képpen mondják el? 

Lehet, hogy az ikrek ezt is egy- 
formán és egyszerre szavalják? 
RÓNA EMY rajza JOÓ KATALIN 


1848/49-BEN PETŐFI 


PÁKOLITZ ISTVÁN 
Tél 


Millió kis fehér pille, 
hópihécske táncba kezd, 
könnyű szélben illeg-billeg, 
ellepi a házereszt. 


Puha vatta betakarta 

a didergő bokrokat; 
kapudúcon fehér sapka, 
szél csipkéz rá fodrokat. 


Hátadon hólabda buffan, 
postásbácsi jót nevet; 

a kis dombról szánka csusszan, 
hóban huppan két gyerek. 


Az útszélen fürj anyóka 
menekül, mert észrevett, 
kriksz-krakszokat ír a hóba, 
ahogy fürgén lépeget. 


Fehér bunda, könnyű dunyha 
terül szét a városig, 
alatta az őszi búza 
friss cipóról álmodik. 


Kék nefelejes — 
el ne felejtad! 


1. Lapunk novemberi számában 
írtunk arról, hogy a karácsonyi 
ajándékkészítést idejében kezdd 
el! Vedd most sorra, kinek kí- 
vánsz örömöt szerezni még? 


2. Hosszú a téli szünet. Töltsd 
okosan! Látogasd a közeli könyv- 
tárat, olvass a karácsonyra kapott 
könyvekből! Bavátaiddal, pajtá- 
saiddal egy-egy téli összejövete- 
len — szánkózáson, -hóember- 
építésen kívül — megnézhettek 
közösen egyet a tévé gyermek- 
műsoraiból, vagy elmondhatod, 
miről szól legkedvesebb könyved. 
Közben ezzel próbarészt is telje- 
sítesz! 


3. Olvasd el a lapunk 10. olda- 
lán található játékokat, és őrsi 
összejövetelen játsszátok ti is el! 
A szünidőre, ha nincsen hó — 
különösen ajánljuk! 


4. Kisdobos létedre tudod-e, 
rajodnak ki a névadója? Ismered-e 
csapatod névadóját és élettörté- 
netét? Hát raj- és csapatvezetőd 
nevét, címét tudod-e pontosan? 

Vágj ki színes papírból 
sok-sok ilyen ötágú csil- 
lagot. A képen látható szaggatott vo- 
nalak mentén hajtsd egyenként félbe. 
Négy különböző színű csillagot hátlap- 
ján kenj be ragasztóval és illeszd össze. 
Felfüggesztve csinos díszei lesznek 
majd rajod fenyőfájának. 


Egyforma hosszú és keskeny szí- 

nes papírcsíkokat vágjatok nagy 

mennyiségben. Az első csíkból 

sgyűrűt" ragasszatok. A követ- 

kezőket átdugva a gyűrűn kell 
összeragasztanotok. A 
rajzról jól látható a 
nfenyőfa-lánc"  össze- 


e 
illesztésének módja. 
A kismadár testét kivágás 
után nem kell ragasztani, 
csak félbehajtani. Két szár- 
nyát dugjátok át a fekete 
csíkon. . Csomóra 
e kötöttszínes cérná- 
: B val máris felfüg- 


ett geszthetitek a fára. 


Vigasztaló levélvárta 

Néhány panaszos, vagyis in- 
kább ijedthangú levelet kaptam 
mostanában. Gazdáik attól fél- 
nek, hogy lemaradtak az új rejt- 
vénysorozatról, ennélfogva soha 
nem lesz nekik már gyönyörűszép 
albumuk. 

A szeptemberi Kisdobosban azt 
írtuk, hogy ebben a tanévben a 
rejtvényfejtésért minden hónap- 
ban egy-egy szép reprodukciót — 
művészi alkotások másolatát — 
küldünk jutalmul. Aki a 12 repro- 
dukciót összegyűjtötte, , főjutal- 
mul" díszes albumot kap, amely- 
be beragaszthatja kincseit. 

Szeptemberben hamar elfogyott 


a Kisdobos újság — nagy örö- 
münkre; volt olyan gyerek, aki 
már nem kapott — ezt persze 


sajnáljuk. Ők tehát máris kima- 
radtak a szeptemberi rejtvény- 
fejtésből, és úgy számolnak, hogy 
legfeljebb 11 képet gyűjthetnek 
már, s az nem elég az albumhoz. 
Más gyerekek meg , előre félnek? : 
hátha nem sikerül egy hónapban 
megfejteni a rejtvényt, hátha két- 
szer nem sikerül. . . Akkor mi lesz? 

Vigasztalásul írom (aki a szep- 
Kisdobost figyelmesen 
végigolvassa, nem is szorul az én 


temberi 


vigaszomra, mert ott találja) a 
következőket: , Akinek jövő szep- 
temberben két vagy három kép 
hiányzik a sorozatból, utólag még 
megszerezheti — külön feladvá- 
nyok megoldásáért." Ugyanis a 
rejtvénysorozatot nem szeptem- 
berben, hanem 1973 decemberé- 
ben zárjuk; tehát még három 
Kisdobos újság — és benne a 
rejtvény! — áll azok rendelkezé- 
sére, akik , pótolni" akarnak. 
Aki pedig már szeptemberben 
célba ért, vagyis megszerezte a 
12 képet és ezáltal az albumot, 
ne hagyja abba a játékot! Ha az 


2. Ún Jaa. jelent. 


október —november — decemberi 
rejtvényeket is sikeresen megfejti, 
újabb jutalmat: könyvet nyerhet! 


Karácsonyi üdvözletül 
fogadjátok tőlem a mellékelt há- 
rom ötletet: karácsonyfadíszek, 
igen szépek, kipróbáltam! A kis- 
madár még repülni is tud: olyan 
a formája, hogy ha felfüggeszti- 
tek, a legkisebb légmozgásra meg- 
lebben; valósággal röpköd majd 
a fán! Kedvenceim a mézeskalács- 
figurák, vagyis az egész Mellék- 
let. Hátlapjára ragasszatok ezüst- 
papírt, fóliát, úgy vágjátok ki 
együtt! Vidám lesz tőle a kará- 
csonyfa, meg az is, aki kapja. És 
legvidámabb az lesz, aki készíti. 
Biztosan tapasztaltátok már ti is, 
hogy ajándékot adni ugyanolyan 
jó-öröm, mint kapni. És az az 
ajándék a legértékesebb, aminek 
nem elsősorban pénz az ára, ha- 
nem főleg gondoskodás, találé- 
konyság, kis-munka, nagy-titko- 
lózás... Én legalábbis az ilyes- 
minek örülök. Legkedvesebb dísz 
a szobámban az a két terítőcske, 
amit a hidasi kisdobosok hímez- 
tek. Egyiket a lány őrs, a Tündé- 
rek, a másikat a fiúk. Úgy bi- 
zony, a Huszárok! Nem hiszitek? 
Az anyukák sem akarták elhinni, 
mit tudnak a fiaik, mígnem haza- 
vitték a terítőt, és otthon is be- 
mutatták a tudományt: himző 
tudományukat és örömszerző tu- 
dományukat egyszerre. 


Szünidei jókívánságatm 
között szerepeljen továbbá a hó. 
Hulljon a hó, szánkázzatok, hó- 
golyózzatok, teljen sok örömötök 
benne! Addig is, amíg a valóság- 
ban meglesz, küldök nektek havat 
mellékelten: két versben. 

tn Kata 


GYŐRFFY ANNA rajza 


í 


DONKÓ LÁSZLÓ 


Én vagyok a tél öröme, 

a gyerekek vágya, 
rászitálok hegyre-völgyre, 
szirti fenyőfára. 


Belőlem jó golyót gyúrni, 
s őrsi csatát vívni, 

aki nyaka közé kap, nem 

illik annak sírni. 


Egy kis navaszsággat - edjátt Télanyó ús! 


Íl 


Tf fi 
HL 


ttópife 


Én vagyok a feje, hasa 
hóembernek, száznak, 

felőlem a sok igazi 

ember aztán fázhat. 


Én terítek puha paplant 
vetésre, a gyepre, 

jó azt tudni: szükség van rám, 

— azért hullok egyre. . . 


BENCZE JÓZSEF 

Árva jégtündérnek 
holdfény a ruhája, 
sírni kezd, ha a Nap 
lekacsint reája, 
bimbó ellensége, 
hóvirág kergeti, 
söprűs hóember 

apja fenyegeti. 


MARÉK VERONIKA 
tréfája 


NN 


é0? 


Z-2-zezeze 


Hú-ú-ú-ú- 

Kint szélvihar dühöngött. Hó- 
fergeteg söpört végig erdőn, me- 
zőn, kerteken. 

Az öreg Pista bácsi lent lakott 
a völgyben egy sárga házikóban. 
Ha kitekintett az ablakán, körös- 
körül erdőben gyönyörködhetett. 
Barátai voltak az erdő állatai. 
Még a nyulak sem szaladtak el 
előle. A gombák, málnabokrok is 
örültek, ha meghallották, hogy 
feléjük közeledik. 

— Szedj le! Szedj le! — kínál- 
koztak kedvesen. 

Szép virágos- és gyümölcsös- 
kertje volt. A kertje is vele pihent 
télen. 

Fagyban, zimankóban nem moz- 
dult ki szívesen házikójából. Be- 
szerezte a tüzelőt és elegendő en- 
nivalót raktározott el kamrájá- 
ban, akárcsak a mókusok odúik- 
ban. 

Ezen a viharos éjszakán Pista 
bácsi szemét elkerülte az álom. 

Féltette kedves fáit. Ki tudja, 
mennyi kárt tesz bennük a vihar! 

Z-2-2-zeze 

Hú-ú-ú-ú-ú- 

Egyre tombolt, üvöltött, sü- 
völtött a szél. Kint sűrű sötét 
volt, olyan, amilyen a szilvalek- 
vár. Sehol egy csillag az égen. 
Mind elbújt a viharszörnyeteg elől. 

Végre megvirradt. Pista bácsi 
kiment a kertjébe, hogy meg- 
nézze, mi kárt tett fáiban a vihar. 

Hát bizony nem sok öröme telt 
abban, amit látott. 

1 OSVÁT ERZSÉBET 


-(fenyófácska 


Mindenütt letört gallyak hever- 
tek a fák alatt. 

Pista bácsi egy keserveset só- 
hajtott: 

— Ó, te átkozott vihar! Ki 
hívott? Kinek kellettél? 

Ebben a percben kisütött a 
nap. Mintha csak vigasztalni sze- 
retné a búslakodó ezüst hajú 
öregembert. 

Amint jobban szétnézett Pista 
bácsi, hát megpillantott a kerí- 
tése mellett valamit. 

Egy fenyőfácska volt, idegen, 
sosem látta. 

A vihar sodorta a kertjéhez. 

Gyökerestől tépte ki. 

És ez volt a kis fenyő szeren- 
cséje. A gyökere óvta meg, nem 
hagyta elpusztulni. De ha nem 
kerül hamarosan a földbe, vége 
lesz. . . 

"Pista bácsi óvatosan felemelte. 


A kicsi fenyő szép, szabályos 
ágai megtépázottan, segítségké- 
rően pihentek az öregember kar- 
ján. 

— Ne reszkess! Ne félj! Meg- 


mentlek én, fenyőfácska! 


Bevitte a szobájába, piros cse- 
repet hozott ki a kamrából. Puha, 
porhanyós földdel telerakta és 
beültette a kis fenyőfát. 


A legjobb helyre, az ablakpár- 
kányra állította. Kikandikálha- 
tott mindig az ablakon. Láthatta 
az erdőt, sok-sok fatestvérét. 
Mintha csak ő is közöttük lett 
volna. Nem kellett már félnie 


gonosz széltől, fergetegtől. 


Békességben, nyugalomban él- 
degélt együtt Pista bácsi és a fe- 
nyőfácska. 

Egyik reggel valóságos csodára 
ébredt Pista bácsi. A kis fenyő 
sötét gallyain friss, világoszöld 
hajtások bújtak elő. Mintha zöld 
lánggal lobogó, apró gyertyák 
lettek volna rajta, valósággal vi- 
lágítottak. 

Így lett a kis fenyő a jószívű 
öregember hosszú életének leg- 
szebb, legemlékezetesebb kará- 
csonyfája. 


RÓNA EMY rajza 


kicsi székely város, 

amelynek  gimnáziu- 

mát nyolc esztendeig 
jártam, nem volt messze szü- 
lötte falumtól. Pontosan tizen- 
két kilométerre. Néha azon- 
ban mégis messzinek tűnt, kü- 
lönösen karácsony és húsvét 
táján. Olyankor ugyanis, szün- 
időre eresztvén minket, gyalo- 
gosan kellett mennem és jön- 
nöm. Karácsonykor a farkas- 
kedvelő havas úton, s húsvét- 
kor a gazdag sátban. 

A nyári nagy szünidőre azon- 
ban mindig szekérrel vittek 
haza. 

Hanem a szekerezésnek, s 
más uras dolognak hamar vége 
lett, mert otthon türelmetlenül 
leselkedett reám a mezei mun- 
ka. Abban pedig úgy kellett 
részt vennem, mintha télen ál- 
tal nem diák lettem volna, ha- 
nem akkor is falusi gazdának 
készülő legényke. 

Hát dolgoztam is jó temény- 


séggel, gondolván, hogy majd 


évek múltával amúgy is a fejem 
fog felülkerekedni. Midőn azon- 
ban a negyedik osztályt éppen 
végeztem volna, igen megcsalt a 
jó reménység. Ugyanis azon 
a nyáron ütött ki az első nagy 
háború, amely a mezei munkát 
vastagabban rótta rám, mint 
ahogy gondolni lehetett volna. 
Igen vastagon, mert hiszen a 
férfiakat harminckettőig mind 
elvitték s azokat, nekünk zsen- 
ge és öregebb maradéknak, mind 
pótolni kellett. 

Valójában akkor tanultam 
meg, tizenöt éves karral és de- 
rékkal, a kaszálás munkáját, 
amiben aztán mester is lettem 
hamarosan. Jó hítem úgy be- 
járta a falut, hogy a nyár dereka 
felé már nemcsak a rokonok 
istenkedtek nekem, hogy segít- 

SZŐNYI GYULA rajza 


Szabadság madara 


sem meg őket a kaszálásban, 
hanem idegenek is kezdettek 
jövögetni, jó pénzt ígérve. Böl- 
cserr a kérelmet meghallgattam 
ilyenkor, de a szóval nem siet- 
tem, hadd nőjön a jó hírem 
abban a nagy várakozásban is. 
Végtéte s rendesen aztán ked- 
ves anyám tekintett reám, szól- 
ván: 

— Nem érsz reá, úgy-é, fiam? 

— Biza nem — feleltem oly 
szomorán, mintha a szívem meg 
akart volna szakadni. 

De bezzeg, ha Hadnagy Lő- 
rinc bácsi jött, akkor másképpen 
feleltem. 

Ugyanis Lőrinc bácsi nagyon 
vonzalmas vidámságot hordott, 
s úgy tudott szólani hozzám, 
hogy a szava hátáról röpködni 
tudott a képzeletem. S bármiről 
ha beszélt, nem a megfoszlott 
valóságot mondta csupán, ha- 
nem a virággal az illatot, s a 
tűzzel a meleget is ki tudta 
mondani. 


Vagyis a valót igazzá tette. 

S mert eme természete miatt 
igen szerettem az öreget, véle 
szívesen mentem kaszálni. Őr- 
zöm is, szinte mint a költemé- 
nyeket, azokat a tügyező napo- 
kat, amikor együtt vágtuk ket- 
ten a rendet. 

Az egyik napot különösen. 

Ámbár az a nap is úgy ment 
belé a délbe, mint jóformán a 
többi. Vágtuk reggel a hatma- 
tos füvet, miközben muzsikál- 
tak a szárnyas bogarak; majd 
a harmat elillanása után is csak 
vágtuk, a lebegő pillangók kö- 
zött. Az öreg helyett egy-egy 
vén kánya szólott néha, s helyet- 
tem harkály rikkantott, miköz- 
ben két fa között hidat repült. 

Hanem délben, megnézvén 
Lőrinc bácsi a nap állását, je- 
lentősen így szólt: 

— Hasra áll a nap, hécskám! 

Hát kiválasztott az öreg egy 
terebélyes tölgyfát, s annak az 
árnyékába húzódtunk, hogy el- az 


s költsük ott a délebédet. Amíg 
ettünk is, a kánya és apróbb 
madarak szolgáltatták a szót, 
de aztán a legvégén megszólalt 
mégis Lőtinc bácsi. 

— S hát aztán, iskola után, 
mi akarnál lenni? — kérdezte. 

— Az még messze van — fe- 
leltem neki. 

— Messze, messze — foly- 
tatta az öreg —, de ha már nagy 
költséggel tanul a diák, idejé- 
ben kell ezen gondolkozni. 

Ott a hűvös árnyékban gon- 
dolkoztam is egy ideig, de mi- 
vel semmire sem jutottam ma- 
gamban, végül így szólaltam 
meg: 

— Hát mi legyek, Lőrinc 
bácsi? 

— Bátor s becsületes ember! 
— mondta az öreg. 

Tetszett nekem, hogy bátor 
legyek és becsületes, ámbár igen 
általánosnak tűnt a szó. S amel- 
lett csábosnak is, mint a felhő, 
amely elúszik, bárhogy meg is 
fogja a szem. Mert lám, úszik 
ez is, amit az öreg mondott; 
hiába fogom az eszemmel, mert 
széjjelárad a világba, és az égre 
tetjed. 

— Jó-jó — mondottam ne- 
ki —, de milyen a bátor ember? 

— Olyan, hogy jóban-rossz- 
ban ember tud maradni — fe- 
lelte az öreg. 

— S ki a becsületes? — foly- 
tattam. 

— Aki életének utolsó órája 
szetint él! 

Hallván ezt a két bölcs vá- 
laszt, az eszemmel igaznak és 
a lelkemmel szépnek éreztem. 
Emlékerabe véstem tehát, hogy 
kit lehet bátornak és becsületes- 
nek tekinteni, majd így szól 
tam: 

— S a foglalkozás mindegy? 

— Nem egészen — felelte 


Lőrinc bácsi, aztán meleg mo- 
solygással nézett teám, és így 
folytatta: 

— Ifjúnak tanácsot adni nagy 
dolog, de mivel csakugyan meg 
is kell élni valamiből, monda- 
nék neked valamit. Vagyis nem 
azt mondom, hogy legyél pap, 
aki némelyek szerint könnyeb- 
ben béjut a mennyek országába, 
mint a világi ember. Azt se 
mondom, hogy gyógyító orvos 
légy, aki sokat enyhít a szen- 
vedéseken; sem azt, hogy légy 
törvénybítró, aki igazságot oszt. 
Hanem inkább legyél olyan em- 
ber, aki pap, otvos és bíró egy- 
azon személyben. Vagyis légy 
költő ! 

Ahogy ezt kimondta a vén- 
ember, egyszerre olyan izgalom 
áradott belém, hogy hevertem- 
ből felültem rögtön. Nem is 
lehet csodálni, hogy ennyire 
parázslottam, mert hiszen addig- 
elé sohasem hallottam a faluban, 
hogy valakinek a költői foglal- 
kozást ajánlotta volna bátki. 

— S milyen a költő? — kér- 
deztem. 

— Olyan, mint Petőfi! — 
felelte az öreg. 

De valahogy úgy mondta ezt, 
mintha csakugyan tudta volna, 
hogy Petőfi valójában milyen 
volt. Mintha látta volna, s be- 
szélt volna véle; sőt mintha 
virágos és harmatos füvet is 
kaszált volna véle, mint velem is. 

— Hát ismette talán? — nyi- 
tottam nagyobbra a szememet. 

Akár ha szerelmes kérdezte 
volna a párjától, hogy szetetsz-é, 
úgy válaszolt az öreg, mond- 
ván: 

— Ismertem, igen! 

Pillantottam ámuldozva né- 
hányat, mert abban a hitben 
voltam, hogy a falunak minden 
dolgát tudom: de lám, azt sem 


hallottam még soha, hogy Had- 
nagy Lőrinc bácsi ismerte volna 
Petőfi Sándott. 

— Látta?! — kérdeztem. 

Az öteg a messzeségbe né- 
zett, majd sóhajtott egyet, mint 
aki messze-messze száll. Olyan 
messzire, ahol a valóság és a 
képzelet már eggyé is válnak. 
Aztán hanyatt eteszkedett a le- 
kaszált fű tövén, és a két tenye- 
rét a feje alá tette. S miközben 
csillámló szemekkel a tölgyfa 
lombjai között pillangózott, így 
folytatta a szót: 

— Negyvenkilencben, mikor 
sírt a haza, hát én elszöktem 
hazulról, hogy megyek katoná- 
nak. Java nyár volt éppen, de 
pezsgettek az emberek is; s 
mint a futkosó szél, dalok jártak 
hegyeken-völgyeken, 

— Hány esztendős volt ak- 
kor? — kérdeztem. 

De mát meg is bántam, hogy 
belészóltam a beszédbe, mert 
az öteg felém rezzentette a sze- 
mét, s hittelen megrovással csak 
annyit mondott, hogy az anya- 
könyvet otthon felejtette. 


— S aztán hogy volt? — 
igyekeztem tovább. 

— Úgy volt, hogy kérdezős- 
ködvén szorgosan, hamar meg- 
tudtam, miszerint Bem fővezér 
Segesvár tájékán van. No, el- 
indultam én is arrafelé, s helybe 
érkezvén, oda is eresztettek en- 
gem a nagy vezért színe elé, aki 
el is rendelte mindjárt, hogy 
ott hatrcolhassak, ahol legjob- 
ban nekem kedvem tartja. Mi- 
vel pedig én az első vonalba 
kívánkoztam, hát más önkén- 
tesekkel együtt oda haladékta- 
lanul kimentem. Vagyis a fejér- 
egyházi hatátba, mert ott húzó- 
dott az első vonal, az otszág- 
úton keresztül. Én annak a tá- 
jéknak a dombos tészére kerül- 
tem, ahol termőföldek és ka- 
szálók feküdtek. No, őrködve 
ott tábotoztunk, tisztek és le- 
gények mind együtt. Hanem 
az énekszó és nagyobb mozgo- 
lódás tilos volt, nehogy az el- 
lenség, amelyik igen közel volt, 
neszünket vegye. Hát mi nem is 
mozgolódtunk, hanem inkább 
a nagyra nőtt törökbúzával ta- 


kattattuk magunkat. Csupán egy 
ember volt közöttünk, aki so- 
hasem tudott megülni a helyén, 
hanem ide ment, s majd oda 
ment. Még a lovát is otthagyta, 
jól megkötve a hátunk megett, 
a piros lovát. Különben sovány 
és csontos ifjú volt, s valamely 
oknál fogva nem egészen kato- 
nának öltözve, mert példának 
okáétrta kardja sem volt ott az ol- 
dalán. Hacsak ránéztem, nekem 
olyannak tetszett örökké, mint 
egy parázs, akit folyton fú a szél. 

Nekem a szívem már igen 
dobogott. 

— Az volt Petőfi, úgy-é?! — 
kérdeztem. 

Lőtinc bácsi nem is felelt, ha- 
nem tovább költötte a valót, 
folytatván tovább a szót: 

— Néha egy-két sot vetset 
mondott, s néha nagyot neve- 
tett. S tudván is már, hogy ki- 
csoda, folyton szemmel tatrtot- 
tam, csakhogy láthassam őt. S 
csakugyan, mintha ma is lát- 
nám: ott ült egy vén köttefa 
alatt, nekivetve a hátát az öreg 
fának. Írt valamit sebtiben a 


táskáján, s közben-közben lo- 
bogó szemmel gondolkozott. 
S ahogy ott ült a vén fa tövén, 
hát egyszer a szemben lévő je- 
genyefán megszólalt egy madár. 
De olyan szépen szólott, mintha 
a föld bánatával az ég örömébe 
akart volna indulni. S ahogy 
hallgattuk azt a madarat, hát 
egyszer a költő, mintha a dal 
egészen megbabonázta volna 
őt, felállt a fa tövéről, s úgy né- 
zett fel ámulattal a jegenyefára. 
Ezt látván, mi is közelebb hú- 
zódtunk, hogy lássuk azt a cso- 
dás madatat; s amikor meg- 
láttuk, még jobban ámuldoz- 
tunk rajta, mert annak a madár- 
nak piros volt a szíve tája, fehér 
a szárnya és zöld a lába. S néz- 
vén nagy ámulattal a csodát, 
egyszer a költő felkiáltott, szól- 
ván: , Szabadságunk madara!" 

Itt elhallgatott az öreg, majd 
így folytatta: 

— Így kiáltván a költő, las- 
san megindult, hogy felmenjen 
a fára, mert meg akarta fogni 
a csodás madarat. De ahogy 
feljebb s feljebb ment a jegenye- 
fán, az ellenség észrevehette, 
mert az egész ármádia megin- 
dult felénk. S nekünk parancs 
hangozván, hogy húzódjunk al- 
kalmasabb hadállásba rögvest, 
valaki felkiáltott a költőnek is 
a jegenyefára, hogy jön az el- 
lenség! Hanem a költő csak 
annyit felelt vissza, hogy , pö- 
köm az ellenségre!" 

Ennyit mondván, hirtelen fel- 
ült Lőrinc bácsi, és teám te- 
kintett. 

— S aztán mi lett Petőfivel? 
— kérdeztem. 

— Gondolom, onnét elrepült 
— mondta az öteg. 

S abban a pillantásban a tölgy- 
fáról lehullott egy makk, és 
pontot tett a földre. 


Tatabányán tanultam a következő 
játékokat Bokodi Rita, a Táncsics 
iskola harmadik á osztályának kis- 
dobosától 

— Két őrsünk van. A lányoké a 
Pillangó, a fiúké pedig a Mókus ne- 
vezetű. Ha az összejövetelünket tan- 
teremben tartjuk, az őrsvezető ket- 
té osztja a táblát egy vonallal és a 
vonaltól jobbra meg balra rajzol 
egy-egy házat. Nem az egészet, csak 
a falát és a tetejét. Mindkét ház 
egyforma. A házak előtt sorakoznak 
az őrsök. , Rajt"-ra rajzolni kezd az 
első, majd átadja a másodiknak a 
krétát. Stafétaszerűen következnek 
egymás után. Közben a játékot ve- 
zető őrsvezető háttal áll. Ha tapsol, 
a játékot abba kell hagyni. Az az őrs 
győzött, amelyik a ház legtöbb fon- 
tos részét felrajzolta: kaput, abla- 
kot, kéményt stb. Mi ilyenkor pon- 
tozunk. Ahány ,házalkatrészt" be- 
rajzolunk, annyi pontot kap az őrs. 
Legtöbbször fordulót ját- 
szunk, és a tábla szélére írjuk fel a 
gyűjtött pontokat. Minden alkalom- 
mal más házat rajzol az őrsvezető, 
nemcsak lakóházat, de várat, iskolát, 


három 


tanácsházát stb. 


Hidas Tünde negyedik ás, a tata- 
bányai Széchenyi iskolából hasonló 
játékot mondott el 

— Mi is szívesen rajzolunk, de nem 
staféta- vagy versenyszerűen, hanem 
azért, hogy Az egyik 
gyerek felrajzol egy kört. Kiszámol- 
juk, ki rajzoljon a körbe. Akit ki- 
számoltunk, annak bekötjük a sze- 
mét. Megforgatjuk és neki kell a 
körbe — az arcba — berajzolni a 
szemet, szájat, hajat, orrot. Néha 


nevessünk. 

úgy játsszuk ezt, hogy más-más gye- 
rek rajzol a körbe szemet, orrot, 
fület. Egy biztos — akárki készíti is, 
mindig újból és újra nagyokat neve- 
tünk mindnyájan! 

Ha a tatabányai gyerekek ilyen 
mókás, szobában, teremben játszható 
játékokra tanítottak meg, én is kül- 
dök egyet: 


Rajzoljatok fel a táblára egy hó- 
embert. Nagy legyen, lehetőleg az 
egész táblát foglalja el. A tábla kö- 
zépvonalába, a hóember hasára fe- 
szítsetek zsinórt, és kössétek rá a 
papírkosarat! Készítsetek jó előre 
papírgombócokat! Legyen minden 
gyereknél legalább kettő. A terem 
végében sorakozzatok fel őrsönként. 
Célozzátok meg a papír-hógolyóval 
a hóember kosarát. Az őrs tagjai 
egymás után dobjanak, hogy meg 
tudjátok számlálni, hány gombóc ke- 
rült a kosárba. Amelyik őrsnek több 
a találata, az győz 

Játszható úgy is, hogy a kosarat 
nem függesztitek fel, hanem a papír- 
gombócokat kicsit megnedvesítitek, 
vagy krétaporba hempergetitek, — 
mintha havas lenne. Ezzel aztán a 
hóembert célozzátok. A táblán jól 
látható a nedves vagy krétás találat. 

Kihívhatnátok versenyre a pár- 


huzamos raj kisdobosait is! Jó mu- 
latást hozzá! 


Ilonka néni, a napközi otthon 
új vezetője nagy akvarista híré- 
ben állott. A gyerekek tudták ró- 
la, hogy otthon két nagy akvá- 
riuma van. 

— Jó volna, ha az egyiket el- 
hozná ide, a napközibe! — ábrán- 
doztak azok, akik maguk is na- 
gyon szerettek volna halakkal 
foglalkozni, csak hát faluhelyen, 
ahol nincsenek minden kellékkel 
díszhalkereskedések, 
nem olyan egyszerű hozzákezdeni 
az ilyesmihez. 

Otthoni akváriumait ugyan 
nem bolygatta meg Ilonka néni, 
ellenben — a gyerekek kimond- 
hatatlan örömére —, berendezett 
egyet a napközi otthon sarkában. 
Nem is annyira ő rendezte be, 
mint inkább a gyerekek, termé- 
szetesen az ő útmutatása szerint. 
A fiúk majdnem összevesztek 
azon, hogy ki mossa a sóderből 
kiszitált homokot, a lányok meg 
egymás kezéből tépték ki azt a 
néhány szál tündérhínárt és más 
vízinövényt, amit Ilonka néni 


fölszerelt 


otthonról, a saját akváriumából 
hozott. Halakat is onnét hozott, 
egy héttel később, mikor az ak- 
várium vize már kitisztulva, a 
beültetett növényekkel biológiai 
egységet képezve erre alkalmas- 
nak látszott. 

Ünnepi percek voltak ezek, fe- 
ledhetetlenek. A kis vízmedence, 
amelyben már egy hete gyönyör- 
ködtek a gyerekek, hiszen oly 
szép volt zöldesfényű, áttetsző 


vizével, a vízben lebegő, fodros- 
levelű növényeivel, egyszeriben 
megtelt mozgással, elevenséggel. 
Parányi halak cikáztak benne, 
ezüstösen csillogók, zománcosan 
kékek és egy nagy, fekete-fehér 
csíkos zebra dánió, amit köznyel- 
ven pizsamás halnak neveznek. 

Áhitatos csendben figyelt az 
egész napközi. Hosszú idő múlva 
szólalt csak meg egy kis elsős: 

— Hiszen ezek üvegből van- 
nak, keresztül lehet rajtuk látni. 
Nagy nevetés tört ki erre. Ilonka 
néni megmagyarázta, hogy a pici 
halaknak rendkívül finom, vé- 
kony a bőrük, és az akvárium mö- 
gött elhelyezett lámpa fénye va- 
lósággal átvilágítja őket. Azután 
estig felelgetnie kellett a legkü- 
lönbözőbb kérdésekre: hogy mit 
esznek a halak, meddig élnek, 
nem fáznak-e majd télen, a kará- 
csonyi szünetben, ha nem lesz 
fűtés, és így tovább. Volt olyan 
gyerek, akit inkább a halakkal 
együtt az akváriumba telepített 
vízicsigák érdekeltek, de a több- 
séget valósággal megbabonázták 
a halak. 

Ilonka néni aznap este egy órá- 
val később ért haza. Nem bánta, 
dehogy bánta! Örült, hogy sike- 
rült örömöt szereznie a gyerekek- 
nek. És micsoda nagy örömöt! 
Egész héten át ünnep volt a 
napközi otthonban. A legszófoga- 
dóbb, legilledelmesebb gyerek ju- 

talmul etethette a halakat. Csak 
éppen Ilonka néni volt bajban, 
mikor a sok kis angyal közül kel- 
lett a legangyalibb gyereket ki- 
választania. 

A botrány egy hét múlva tört 
ki: eltűnt az akváriumból a pizsa- 
más halnak becézett szép zebra 
dánió. A napos vette észre, S 
majdnem rosszul lett az ijedtség- 
től. Jaj, ha most Ilonka néni meg- 
haragszik, s hazaviszi az akvá- 
riumot, amely voltaképpen az 
övé, díszhalastól, csigástól, tün- 
dérhínárostól. . . 

Ilonka néninek esze ágában 
sem volt ilyesmi. Igaz, szomorúan 
vette tudomásul, hogy a sok gye- 
rek között van egy, akinek nincs 
rendben a szénája, az akváriu- 
mot azonban nem vitte haza. 
Ehelyett azt mondta: — Most 
már csak öt halunk van. Ha ezt 
az ötöt is hazaviszi valaki, nem 
lesz egy sem, elnéptelenedik az 
akvárium. Több halat én ugyanis 
ide nem hozok. Csalódtam benne- 
tek. Azt hittem, megértitek, hogy 
ez az akvárium mindnyájunké. 
És ha majd lesz szaporulat — 
mert az is lesz, a kishalakból fog 
jutni mindenkinek. Persze, addig- 
ra mindenkinek kell majd készí- 
tenie otthon is akváriumot, hogy 
legyen hova tenni a pici halakat. 
Bizony, nem tudom, szegény pi- 
zsamás halunk hol sínylődik most. 
És én annak a helyében, aki el- 

vitte, szépen vissza is hoznám. 
Hiszen otthon etetni sem tud- 
ja. 

Nagy-nagy csend támadt ezek- 
re a szavakra. Azután megbeszél- 
ték, hogy másnap délben egy óra 
hosszat üres lesz a terem. Aki el- 
vitte, bátran visszahozhatja a 
pizsamás halat. 

Másnap, ebéd után Ilonka néni 
dobogó szívvel lépett be a nap- 
közi otthonba, s egyenest abba a 
sarokba ment, ahol egy asztalon, 
virágzó muskátlik között ott állt 
az akvárium. Vajon van-e becsü- 
let abban a bizonyos gyerekben? 

Úgy látszott, hogy volt. Mert 
a pizsamás hal ismét ott úszott 
az akváriumban. Igaz, felfordul- 
va, hassal felfelé, élettelenül, 
minthogy nem bírta szegény a 
zsebben való szállítást oda is meg 
vissza is. Ilonka néni azonban, 
életében először, kimondhatatla- 
nul örült ennek a döglött halnak. 

Több ilyen eset azután már nem 
fordult elő. A megmaradt öt hal 
békésen éldegélt az akvárium- 
ban, szaporodott is, és azok a 
gyerekek, akikben volt hajlam 
az akvarisztikához, otthon is te- 
lepíthettek akváriumot. De azért 
azt az elsőt, amit közösen telepí- 
tettek, amely miatt közösen iz- 
gultak és szégyenkeztek, még ak- 
kor is sajátjuknak érezték, mikor 
már kijárták az iskolát. 

GAÁL ÉVA rajzai 


Írta: VARGA KATALIN 
Rajzolta : GÖRÖG JÚLIA 


I. KÉKSÉGES VALAKI 


A kék kastély bejáratánál uta- 
sainkat kék ruhába öltöztették. 
Így léphettek a trónterembe. 


2. KIS KÉK SEGÍT 


A társaság búsan bandukolt az 
úton. A fogadás kudarcba ful- 
ladt, így nem tudták, hogyan szer- 
zik vissza Dórót, azaz itteni ne- 
vén Mortimert. S ekkor megpil- 
lantottak a világoskék bokrok 
között egy kislányt. 


Kis Kék, azaz a hercegnő leá- 
nya megkérdezte: — Most pedig 
halljam, mit tudtok varázsolni? 

— Egereket tudunk sapkánk- 
ból elővarázsolni. 

— Nagyszerű! — tapsolt a kis- 
lány — Mortimert mégis meg- 
mentitek. 


Kékséges Valaki kegyesen meg- 
kérdezte: — Mit kerestek ná- 
lunk? 

Fúrfarag meghajolt: — Keres- 
tünk valakit, megtaláltuk, sze- 
retnénk elvinni. 

— Valaki én vagyok — mo- 
solygott a hercegnő. 

— Mi más valakiért jöttünk. 

— Valaki csak egy van: Kék- 
séges Valaki — hördültek föl az 
udvaroncok. 

— És mi kik vagyunk? — kér- 
dezte Pitt. 

— Senkik! — zengték a kéksé- 
gesek kórusban. 

— No, nézd csak — kiáltott 
fel Patt, ám Fúrfarag csendre in- 
tette. 

— Kérünk hát, Kékséges Va- 
laki — folytatta a mester —, add 
vissza nekünk Mortimert, akit 
Óriási Senki hozott hozzátok. 

— Óriási Senki? Nem ismerem 
— hangzott a felelet. 

Pitt és Patt ámulva hallgatta 
ezt a nyilvánvaló füllentést. 

— Titeket 
folytatta a kék hercegnő. — És 
nem is látlak. Senkiket nem illik 
látni és észrevenni. 

— És Mortimert? 

— Mortimert? Őt sem ismerem. 


sem ismerlek 


— Annál inkább a miénk — . 


mondta Pitt. 
— Amit nem ismerek, az is az 
enyém — válaszolta a hercegnő. 


Dinó mérgesen fölhorkant: — 


Tűrhetetlen komédia! Dőró a mi 
cirkuszunk tagja! Nincs jogotok 
itt tartani! . 

A mondóka végét a kékségesek 
közül senki sem hallotta. Aho- 
gyan Dinó kiejtette az első fő- 
nevet, az egész udvar elájult, s 


ezzel a fogadás véget ért. 


Fa 


VOLTATOK A FOGA 


[ MI NEM KAPTUK 


VISSZA MORTIMERT ! 


; TE MÉGIS 


BARÁT VAGY§ 


3. EGÉRVARÁZSLAT 


2. Feladat: Készíts kérdéseket a rajzokon látható történetről. 


— Csak ha visszakapjuk Morti- 
mert! — hangzott a felelet. 

— Vigyétek! — intett a kék 
hercegnő. 


Pitt és Patt visszatette sapká- 
ját fejére, s ezzel az egerek a szi- 
getről eltűntek, Dóró pedig bol- 
dogan felszállt a  hidroplánra. 


A társaságot hamarosan vissza- 
hívták a trónterembe. 

— Mentsetek meg! — kérlelte 
őket Kékséges Valaki. 


4. UTOLSÓ KÉRDÉS 


3. Feladat: E cir- 
kuszi mutatvány 
2 rajza 5 főnévből 
" áll. Ha kezdőbe- 
tűit leírod, a he- 
lyes válasz egy 
olyan főnév, a- 
mit  melléknév- 
ként is haszná- 
lunk. — Ezt a 
szót is építsd be 
az elkészítendő 
szövegbe. 0 


ELŐZŐ HAVI MEGFEJTÉSEK: 
1. kérdés: közül —honnan, kö- 
zé—hová, között—hol, mögé— 
hová, mögül—honnan, mö- 
gött—hol. 2. kérdés: ez, en- 
gem, értem, hozzám, ki. 3. kér- 
dés: a dal: A part alatt három 
varjú kaszál. gy (decemberre) 
4. kérdés: szórejtvény: ő, az, 
akire, mindenki. €) (decem- 
berre) 

BEKÜLDENDŐ: 

1., 2. feladat. Decemberre tedd 
félre a 3. feladat megfejtését. gp 


Véget ért az ikerbohócoknak, 
Pitt és Pattnak, 12 hónapig tartó 
kalandos utazása Bergengócia 
szigetein, minthogy Dórót, az 
ikeroroszlánt végre megtalálták. 

Eközben bebarangolták a fej- 
törők segítségével , az ige, a fő- 
név, a melléknév, a névutó és 
a névmás" varázslóinak nyelv- 
tani birodalmát is. Akik a fej- 
törőket havonta megfejtették, 
játékosan átismételték nyelv- 
tani szabályainkat, s közülük 
igen sokan hónapról hónapra 
könyvjutalmat kaptak. 

Külön feladatotok volt, hogy 
gyűjtsétek össze decemberig a 
€ -tal megjelölt rejtvények meg- 
fejtéseit. Ezekből a szavakból 
kell most olyan fogalmazást ír- 
notok, mely Petőfi Sándor szü- 
letéséről szól. 


E megfejtések 9 főnevet, 6 
igét, 2 melléknevet, 1 névutót, 
1 számnevet és 4 névmást tar- 
talmaztak. A számnév lesz a fo- 
galmazás címe. Névelőt termé- 
szetesen annyit használhattok, 
amennyire szükségetek lesz a 
szöveg összeállításához. A be- 
gyűjtött szavakon kívül más 
szót nem lehet a szövegbe illesz- 
teni. 

A mondatok számát nem. ha- 
tározzuk meg, csak arra töre- 
kedjetek, hogy nem hosszú, ér- 
telmes mondatokat kapjatok. 

A szöveg beküldési határideje: 
január 10. 

A jól sikerült fogalmazások 
beküldői között értékes könyv- 
jutalmat sorsolunk ki. Az első há- 
romlegjobb szövegért külön aján- 


dékot küldünk. 

ALMAGÚLA, LEVÉLTARTÓ 


Meglepetés karácsonyra 


Az ünnepvárás, az ajándékadás és 
-kapás izgalmai között nem árt arra 
is gondolnotok, hogy minden ün- 
nepnek külsőségei is vannak. Ezek 
még szebbé, ünnepélyesebbé teszik 
akár a kisdobos közösségnek, akár 
a családnak meghitt összejöveteleit. 
Az iskolai fenyőfa-ünnepség, az ott- 
honi karácsonyi asztal díszítésére jól 
alkalmazhatjátok az itt leírt, és 
gyorsan összeállítható ALMAGÚLÁT 
(1. ábra). Kell hozzá 4 darab hibát- 
lan, szép színű, fényesre dörzsölt 
alma és 6 hurkapálca, vagy egyenes 
vessződarab, 20—25 cm hosszú. 
Az asztalra tett három almába úgy 
szúrjátok be a három kihegyezett 
pálcika végeit, hogy háromszöget 
alkossanak (A). Most felülről ferdén 
lefelé szúrjátok keresztül az almá- 
kon a másik három pálcát — ezek 
lehetnek hosszabbak, mint az alap- 
háromszög pálcikái, — a pálcák végei 
lefelé nyúljanak kissé ki az almák- 
ból (B). A pálcák felső végére szúr- 
játok fel a negyedik almát (C). Az 
almagúla kész, már csak fel kell 
díszíteni. Minden almába szúrjatok 
bele felülről egy-egy dróttartóba 

szorított gyertyácskát (D), amelyet 
szalaggal és alája dugott fenyőágacs- 
kákkal tehettek díszesebbé. Még 
aranyozott diót (E), vagy szalon- 
cukrot is függeszthettek a gúlára. 
, Emeletes" gúlát (F) több almából 
és pálcából állíthattok össze. Ugyan- 
így — másik asztalra — narancs- 


vagy mandarin gúlát is készíthet- 
tek! 

A külön-külön készített karácso- 
nyi ajándékok mellett készíthettek 
közös családi ajándékot is. Ilyen pél- 
dául az előszoba falára felszegezhető 
LEVÉLTARTÓ (2), amelybe az érke- 
zett lapokat, leveleket berakjátok, 
hogy el ne kallódjanak, amíg Apu, 
Anyu vagy más családtag haza nem 
érkezik. A raj-falra is készíthettek 
ilyet. Mi a rajzon mackófej-levél- 
tartót mutatunk be, de lehet az 
bármi más, — például az őrsi címer- 
állat — is. A tervezésnél abból indul- 
jatok ki, hogy a tartóba valóban 
beleférjen a lap, a levél. A nyílás- 
nak, résnek tehát legalább 12 cm 
szélesnek kell lennie! Eszerint szab- 
játok ki a maci orr-részét (G) színes 
filcből, műbörből, szövetből vagy 
ami akad. Az anyag kikerül régi ka- 
lapokból, retikülökből, táskákból stb. 
Az összeillesztés vagy ragasztással 
(H), vagy varrással (I) történik. Az 
alapot, rajzunkon a maci fejformáját 
(]) nem árt, ha kartonra ragasztjátok, 
így merevebb lesz. A szemeket (K) 
elölre, a füleket (L) hátulra erősít- 
sétek. 

A 3. ábránkon egy halformájú le- 
véltartót láttok, ha apu szeret hor- 
gászni, akkor ezt válasszátok. 


FERKAI LÓRÁNT 


Lóugrás: A csillaggal jelzett betűtől kiindulva lóugrás 
szerint haladjatok. Egy nagy költőnk — Petőfi Sándor 
legjobb barátja — nevét kapjátok. 


Képrejtvény: Az egyik város, ahol Petőfi iskoláit 
végezte. 


Kezdőbetűk: A rajzok kezdőbetűit összeolvasva a 
szabadságharc egyik jelszavát kapjátok. 


Összerakósdi: A négy függőleges betűoszlopot meg- 
felelő sorrendbe állítva és folyamatosan végig olvasva, 
Petőfi Sándor , A XIX. század költői" című versének egy 
sorát kapjátok, mely egyben ez évi jelmondatunk is. 


Megfejtési határidő: december 20. 


A megfejtéseket küldjétek a Kisdobos szerkesztősége, 
Budapest 112. Pf. 100 címére. 

A jobb felső sarokban látható színes háromszöget 
vágjátok le és ragasszátok rá a megfejtést tartalmazó 
levelezőlapra vagy levélre. Írjátok nevetek alá lakcíme- 
teket, és azt is, hogy hányadik osztályba jártok. A hibát- 
lan megfejtésekre a jutalmat (Barabás Miklós litográfiája : 
Táncsics Mihály) postán kiküldjük. 


A novemberi rejtvények helyes megfejtése: 


Egészítsétek ki: ,Ej, ráérünk arra még!" ; Kereszt- 
rejtvény: Jókai Mór; Olvassátok össze: Vándorszínész; 
Betűrejtvény: Jobbágy. 


FELHÍVJUK A FIGYELMET 
minden kedves rejtvényfejtőnknek, sőt azoknak is, :kik 


eddig nem kapcsolódtak a rejtvényfejtők táborához, 


olvassák el a 4. oldalon Ur Kata üzenetét. Szeretettei 


várja az újonnan belépők megfejtéseit is a 
Szerkesztőség 


KISDOBOS 


Szerkesztő: Kelemen Sándor 
Szerkesztőség: Budapest XI., Bertalan Lajos u. 26. 155-612 ; 158-89I 
Kiadja az Ifjúsági Lapkiadó Vállalat, Felelős kiadó: Dr. Petrus György 
Terjeszti a Magyar Posta — Előfizethető bármely postahivatalnál, 

a kézbesítőknél, a Posta hírlapüzleteiben és a Posta Központi Hírlap Irodánál 
(KHI. Budapest V., József nádor tér 1.) közvetlenül vagy postautalványon, 
valamint átutalással a KHI 215-96 162 pénzforgalmi jelzőszámlára. 
Előfizetési díj: negyedévre 9— Ft, félévre 18,— Ft, egész évre 36— Ft, 
Készült a Kossuth Nyomdában — 72.1082 
Felelős vezető : Monori István vezérigazgató 
A címlap GYŐRFFY ANNA munkája 

